钦定古今图书集成/明伦汇编/氏族典/第640卷 > 《凌迪知万姓统谱》 > 耨碗温敦思忠
## 钦定古今图书集成/明伦汇编/氏族典/第640卷 > 《凌迪知万姓统谱》 > 耨碗温敦思忠

按《金史耨碗温敦思忠传》：“思忠本名乙剌补，阿补斯
水人。太祖伐辽，是时未有文字，凡军事诸将皆口授
思忠，思忠面奏，受诏还军，传致往复数千言，无少误。
及辽人议和，思忠与乌林荅赞谋往来专对，其间，号
闸剌。闸剌者，汉语云行人也。其后伐宋，思忠从宗翰
军，封刘豫为齐帝，思忠为传宣使，俄授谋克。从宗弼”
克和尚原，还为同知西京留守事。天眷初，改蒲州防
御使，为行台尚书左丞，赞谟为行台参知政事。思忠
黩货无厌，赞谟鄙之，两人由是交恶，思忠因构谟杀
之。是岁，思忠入为尚书右丞，俄进平章政事，封郜国
公，进拜左丞相，兼侍中，封沂国公。大德三年，致仕。贞
元二年十月，海陵率三品以上官幸思忠第，使以家
礼见，谓思忠曰：“卿神气康，实习先朝旧事，舍卿无能
知者，当为朕起共治国政。”对曰：“君之命臣，敢不敬从，
但恨老病疏谬，无以塞责耳。”遂令思忠乘马从入宫。
拜太傅、领三省事，封齐国王。寻拜太师，兼劝农使。已
而罢中书、门下省不置，领三省事，置尚书令，位丞相
上。思忠为尚书令，特置散从八人，听随至宫省，奏赐
坐。海陵遂非拒谏，而思忠尽言无所避。海陵将伐宋，
问诸大臣，皆不敢对。思忠曰：“不可。”海陵不悦。当是时，
海陵伐宋，祁宰谏而死，张浩进言被杖，思忠见疏，孔
彦舟画策先取两淮，他无及者。正隆六年，思忠薨，年
七十三。海陵深悼惜之，亲临奠，赙赠加等，赐金《螭头
车》，使“者监护，给道路费。”